બીજાની ભૂલ હોય ત્યારે માણસ ન્યાયાધીશ બની જાય છે અને પોતાની ભૂલ હોય ત્યારે એ બચાવ પક્ષનો વકીલ બની જાય છે. આ બહુ સ્વાભાવિક ઘટના છે. જે માનવસ્વભાવમાં આ સહજ રીતે વણાઈ ગઈ છે. આપણે પણ આપણી પત્ની કે પતિની નબળાઈઓને અમુક હદ સુધી જ સ્વીકારી શકીએ છીએ પણ આપણી નબળાઈઓ સામેવાળો બહુ જ સહજતાથી સ્વીકારી લે એવો આગ્રહ રાખીએ છીએ. જીવનસાથીની દરેક ત્રુટી જો માફ ના કરી શકાય તો માનવીની કોઈ પણ ખૂબી નજરઅંદાજ પણ ના કરવી જોઈએ.અને જો આવું થાય તો દાંપત્યજીવન મધુરું થઇ જાય. સાતમું અને છેલ્લું વચન સુખી દાંત્યજીવનનું રહસ્ય છતું કરે છે.